CELEX: 62013CN0582
Language: el
Date: 2013-11-15 00:00:00
Title: Υπόθεση C-582/13 P: Αναίρεση που άσκησε στις 15 Νοεμβρίου 2013 η Intra-Presse κατά της αποφάσεως που εξέδωσε το Γενικό Δικαστήριο (πρώτο τμήμα) στις 16 Σεπτεμβρίου 2013 στην υπόθεση T-437/11, Golden Balls Ltd κατά Γραφείου Εναρμονίσεως στο πλαίσιο της Εσωτερικής Αγοράς (εμπορικά σήματα, σχέδια και υποδείγματα)

25.1.2014   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 24/9
            
         Αναίρεση που άσκησε στις 15 Νοεμβρίου 2013 η Intra-Presse κατά της αποφάσεως που εξέδωσε το Γενικό Δικαστήριο (πρώτο τμήμα) στις 16 Σεπτεμβρίου 2013 στην υπόθεση T-437/11, Golden Balls Ltd κατά Γραφείου Εναρμονίσεως στο πλαίσιο της Εσωτερικής Αγοράς (εμπορικά σήματα, σχέδια και υποδείγματα)
   (Υπόθεση C-582/13 P)
   2014/C 24/16
   Γλώσσα διαδικασίας: η αγγλική
   
      Διάδικοι
   
   
      Αναιρεσείουσα: Intra-Presse (εκπρόσωποι: P. Péters, advocaat, T. de Haan, avocat, M. Laborde, avocate)
   
      Αντίδικοι κατ’ αναίρεση: Γραφείο Εναρμονίσεως στο πλαίσιο της Εσωτερικής Αγοράς (εμπορικά σήματα, σχέδια και υποδείγματα), Golden Balls Ltd
   
      Αιτήματα της αναιρεσείουσας
   
   Η αναιρεσείουσα ζητεί από το Δικαστήριο:
   
               —
            
            
               να αναιρέσει την απόφαση του Γενικού Δικαστηρίου της Ευρωπαϊκής Ένωσης της 16ης Σεπτεμβρίου 2013 στην υπόθεση T-437/11,
            
         
               —
            
            
               να αναπέμψει την υπόθεση στο Γενικό Δικαστήριο της Ευρωπαϊκής Ένωσης για να αποφανθεί αυτό επί της προσφυγής που άσκησε η Intra-Presse βάσει του άρθρου 8, παράγραφος 5, του κανονισμού 207/2009 (1),
            
         
               —
            
            
               να επιφυλαχθεί ως προς τα δικαστικά έξοδα.
            
         
      Λόγοι αναιρέσεως και κύρια επιχειρήματα
   
   Η αναιρεσείουσα υποστηρίζει ότι η αναιρεσιβαλλόμενη απόφαση πρέπει να αναιρεθεί για τους ακόλουθους λόγους.
   Πρώτον, το Γενικό Δικαστήριο παρέβη το άρθρο 8, παράγραφος 1, στοιχείο β', του Κανονισμού για το κοινοτικό σήμα κατά τον προσδιορισμό του ενδιαφερόμενου κοινού, κατά την εκτίμηση του βαθμού εννοιολογικής ομοιότητας μεταξύ των σημάτων καθόσον προσέθεσε μια προϋπόθεση «διανοητικής διαδικασίας μετάφρασης», «έναρξης με μετάφραση» ή «προηγούμενης μετάφρασης», και επειδή δεν έλαβε υπόψη τη φήμη του προγενέστερου σήματος για τις υπηρεσίες της κλάσεως 41. Δεύτερον, το Γενικό Δικαστήριο παρέβη το άρθρο 8, παράγραφος 5, του Κανονισμού για το κοινοτικό σήμα επειδή δεν προέβη σε συνολική εκτίμηση και παρέλειψε να εξετάσει τη σημασία της φήμης του προγενέστερου σήματος της αναιρεσείουσας και την ύπαρξη ενός πιθανού δεσμού.
   
      (1)  Κανονισμός (ΕΚ) 207/2009 του Συμβουλίου, της 26ης Φεβρουαρίου 2009, για το κοινοτικό σήμα (ΕΕ L 78, σ. 1).